Toshkentda 11-iyul kuni 8 ta YTH yuz berdi, bir kishi vafot etdi

Toshkent shahrida 11-iyul kuni 8 ta yo‘l-transport hodisasi qayd etildi. Toshkent shahar IIBB matbuot xizmati axborotiga ko‘ra, mazkur avariyalar oqibatida 9 kishi tan jarohati olgan, bir kishi vafot etgan.

11-iyul kuni yo‘l-patrul xizmati inspektorlari tomonidan jami 1 722 ta huquqbuzarliklar bo‘yicha ma’muriy bayonnomalar rasmiylashtirilgan bo‘lib, shulardan 462 tasini qo‘pol turdagi, 26 tasini mast holda transport vositasini boshqarish holatlari tashkil etgan.
Toshkent shahar IIBB Yo‘l harakati xavfsizligi boshqarmasi kompyuterlashtirilgan boshqaruv tizimi tomonidan 11-iyul kuni jami 877 ta huquqbuzarliklar qayd etilgan bo‘lib, shulardan 433 tasini svetoforning taqiqlovchi chirog‘iga bo‘ysinmasdan harakatlanish, 444 tasini belgilangan me’yordan yuqori tezlikda harakatlanish tashkil etadi.